Document ID: /roh_data/filtered/fineweb-2-filterrobots_roh.jsonl.gz/46634

in pari encunter sedrun
La gievgia ha giu liug il derbi tradiziunal encunter Sedrun. Da bialaura avon ina biala culissa d'aspectaturs vegn il CB da recaltgar in punct.
Atgnamein era tut preparau per entscheiver il giug ad uras dallas 15.00 uras. Mo ina persuna muncava - igl arbiter. Suenter in telefon han ils giugadurs astgau prender enconuschietscha dil fatg ch'igl arbiter era zanua sin in mises. Legreivlamein ei Salavatore Matafora sedeclaraus promts da schular il derbi.
Il CB vegn bein el giug las empremas minutas. Ils giugadurs laian denton suenter ed aschia vegn Sedrun el decuors dall'emprema mesadad da far pli bia. Suenter biebein 20 minutas stgalina ei aschia el gol dil Renzo. Puspei retscheiva il CB in gol. Ei varga buca bia minutas ed ei stgalina aunc inagada.
Tgei cletg vegn il CB da mussar caracter e gioga vinavon cun plein curascha, denton bia gadas malexact. Cuort avon pausa vegn il CB anavos el giug entras in bellezia gol dil Silvan.
Las empremas minutas suenter pausa muossa il CB tgi ch'ei il cau sil plaz. Ei vegn fatg squetsch e luvrau cun bia cor. Ei varga buca bia minutas ed ei stat gia 2-2. Pil gol ei il Marcus Steiner responsabels. All'ura d'in solo en moda a maniera da Steinis setta nies Steini ord 40 meters in "vinchel". Ed ei vegn aunc meglier pil CB. Buca ditg pli tard setta il Domenico il 3-2. Deplorablamein reussescha ei buca al CB da tener quei resultat, damai che Sedrun vegn aunc da sittar in gol.
Sut il streh ei quei il gest resultat. Ussa eis ei da gudignar encunter Rueun.